Üldkohtu (neljas koda) 13. septembri 2012. aasta määrus – Diadikasia Symbouloi Epicheiriseon vs. komisjon jt
(kohtuasi T‑369/11)
Kahju hüvitamise nõue – Ühinemiseelse abi rahastamisvahend – Kolmas riik – Riigihange – Detsentraliseeritud haldamine – Vastuvõetamatus – Pädevuse puudumine
1.                     Kahju hüvitamise nõue – Ese – Hüvitise nõue, milles väidetakse, et liidu programmi detsentraliseeritud haldamise raames korraldatud hankemenetluses siseriikliku ametiasutuse võetud otsus on õigusvastane – Liidu institutsioonidel kohustuse puudumine sellega seotud otsuse vastuvõtmiseks – Liidu kohtu pädevuse puudumine (ELTL artikli 340 teine lõik; nõukogu määrus nr 1085/2006) (vt punktid 47, 48, 52, 53, 61 ja 62)
2.                     Lepinguväline vastutus – Tingimused – Õigusvastasus – Kahju – Põhjuslik seos – Ühe tingimuse puudumine – Kahju hüvitamise nõude tervikuna rahuldamata jätmine (ELTL artikli 340 teine lõik) (vt punktid 50 ja 58)
3.                     Kohtumenetlus – Hagimenetluse algatusdokument – Vorminõuded – Vaidluse eseme määratlemine (Üldkohtu kodukord, artikli 44 lõike 1 punkt c) (vt punkt 51)
Ese
Nõue mõista välja hüvitis kahju eest, mis tekitati CFCU 5. aprilli 2011. aasta otsusega ja sellele järgnevate otsustega tühistada väidetava valeandmete esitamise tõttu otsus sõlmida hankeleping projekti „Euroopa-Türgi ärikeskuste võrgu laiendamine Sivasse, Antakyasse, Batmani ja Vani – EuropeAid/128621/D/SER/TR” teostamiseks konsortsiumiga Diadikasia business Consultants SA (GR) – Wyg International Ltd (UK) – Deleeuw International Ltd (TR) – Cyberpark (TR).
Resolutsioon
1.
Jätta hagi rahuldamata.
2.
Jätta Diadikasia Symbouloi Epicheiriseon AE kohtukulud tema enda kanda ning mõista temalt välja Euroopa Komisjoni kohtukulud.